FOTO EXCLUSIV Edi Iordănescu și "tricolorii", chinuiți de frig la antrenamentul oficial de dinaintea meciului cu Irlanda de Nord
Toate meciurile de la Euro 2024 vor fi transmise în exclusivitate de PRO TV, Pro Arena și VOYO. Urmărește site-ul Sport.ro pentru ultimele informații despre naționala României.
România face parte din Grupa E la Euro 2024, unde va întâlni Belgia, Slovacia și câștigătoarea play-off-ului B (Ucraina - Islanda).
Edi Iordănescu, cu fața acoperită din cauza frigului
Până la începerea turneului final, "tricolorii" au programate amicalele cu Irlanda de Nord (22 martie / Arena Națională), Columbia (26 martie / Wanda Metropolotano, Madrid), Bulgaria (4 iunie / Arena Națională) și Liechtenstein (8 iunie / Arena Națională). Băieții lui Edi Iordănescu au efectuat aseară antrenamentul oficial pentru prima partidă de pregătire, pe terenul principal al Centrului Național de Fotbal de la Mogoșoaia.
Sub privirile oficialilor Gabriel Bodescu (secretarul general adjunct al FRF) și Andrei Vochin (consilier al președintelui FRF), lotul a efectuat încălzirea și schemele tactice, dar toți jucătorii și antrenorii au părut afectați de temperatura scăzută.
Dacă ziua s-au înregistrat 12 grade Celsius în Sudul Munteniei, la ora antrenamentului erau doar 5 grade Celsius în Nordul Capitalei, dar temperatura resimțită a fost mult mai scăzută, aproape de pragul înghețului. Disconfortul termic a făcut ca Edi Iordănescu să stea cu un guler termic peste figură pe durata întregului antrenament, iar majoriatea jucătorilor să regrete că nu au urmat exemplul celor câtorva colegi care și-au adus fesurile din camere. Frigul a fost acompaniat și de o ploie măruntă.
Lotul României pentru meciurile amicale cu Irlanda de Nord și Columbia
PORTARI: Horațiu Moldovan (Atletico Madrid), Florin Niță (Gaziantep), Ștefan Târnovanu (FCSB), Marian Aioani (FC Rapid 1923)
FUNDAȘI: Andrei Rațiu (Rayo Vallecano), Cristian Manea (CFR Cluj), Vasile Mogoș (CFR Cluj), Andrei Burcă (Al Okhdood), Radu Drăgușin (Tottenham), Adrian Rus (Pafos), Ionuț Nedelcearu (Palermo), Bogdan Racovițan (Rakow Czestochowa), Raul Opruț (Hermannstadt, împrumutat de la Kortrijk / chemat în locul lui Nicușor Bancu), Deian Sorescu (Gaziantep, împrumutat de la Rakow Czestochowa)
MIJLOCAȘI: Nicolae Stanciu (Damac), Marius Marin (Pisa), Alexandru Cicâldău (Konyaspor, împrumutat de la Galatasaray), Răzvan Marin (Empoli, împrumutat de la Cagliari), Olimpiu Moruțan (Ankaragucu), Darius Olaru (FCSB), Adrian Șut (FCSB), Dennis Man (Parma), Valentin Mihăilă (Parma), Ianis Hagi (Alaves, împrumutat de la Glasgow Rangers), Denis Drăguș (Gaziantep, împrumutat de la Standard Liege), Florinel Coman (FCSB)
ATACANȚI: George Pușcaș (Bari, împrumutat de la Genoa), Denis Alibec (Muaither), Florin Tănase (Al Okhdood)
Foto - Gabriel Chirea
Urmăriți SPORT.RO și pe Google News